proxectonos/corpus_dominio_legal_administrativo_tmp huggingface dataset:
12/02/2016 | Administración LocalMunicipal
Oroso
Anuncio

Con data de 22 de xaneiro de 2016 a Alcaldía ditou resolución nº 63/2016 que de seguido se transcribe e que se procede á súa publicación para xeral coñecemento: LOGO DE VER que mediante resolución desta Alcaldía 607/2015 de 18 de xuño procedeuse, de conformidade co previsto nos artigos 61.2 e 62 da Lei 5/1997, do 22 de xullo de Administración Local de Galicia a nomear aos seguintes concelleiros como Tenentes de Alcalde 1er Tenente de Alcalde: DªRafaela Francisca Rodriguez Caso Morillas.2º Tenente de Alcalde: D. Eduardo Veiras Rey.3er Tenente de Alcalde: DªNubia Sabench Sabadac.4º Tenente de Alcalde: D. Luís Rey Villaverde. Co fin de substituír a esta Alcaldía na totalidade das súas funcións e pola orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. LOGO DE VER que de igual xeito, mediante resolución de Alcaldía nº 619/2015 do 22 de xuño, resolveuse, de conformidade co previsto nos artigos 43.2, 52 e 53 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais (ROF), constituír a Xunta de Goberno Local do Concello de Oroso integrada por: MANUEL MIRÁS FRANQUEIRA (alcalde); Dª. Liliana Mirela Maria Pau Velinov Wilhelmi (1er Tenente de Alcalde); D. Walter Adrian Rougui El Adnani (2º Tenente de Alcalde); DªNubia Sabench Sabadac (3er Tenente de Alcalde); e D. Salim Plazaola Injai (4º Tenente de Alcalde). Considerando que por razóns de organización interne e de maior operatividade considerase por esta Alcaldía modificar a composición da Xunta de Goberno Local de tal forma que D. Salim Plazaola Injai sexa substituido por D. Antonio Inocencio Grandes Mainou ambos concelleiros desta Corporación e tendo en conta que o artigo 46.1 do ROF establece que “os tenentes de Alcalde serán libremente nomeados e cesados polo Alcalde de entre os membros da Xunta de Goberno Local” e que o artigo 52 establece que “A Xunta de Goberno Local está integrada polo Alcalde, que a preside, e concelleiros nomeados libremente por el como membros da mesma” e que “o Alcalde pode cesar libremente, en todo momento, a calesquera membros da Xunta de Goberno Local”, pola presente RESOLVO: Primeiro: Cesar ao concelleiro D. Luís Rey Villaverde como membro da Xunta de Goberno Local do Concello de Oroso e como 4º Tenente de Alcalde. Segundo: Nomear ao concelleiro D. Antonio Leira Piñeiro como membro da Xunta de Goberno Local do Concello de Oroso e como 4º Tenente de Alcalde. Terceiro: Darlle conta de xeito individualizado desta resolución ao Pleno da Corporación na primeira sesión que teña lugar, notificándose persoalmente aos designados e publicándose no Boletín Oficial da Provincia, sen prexuízo da súa efectividade dende o día seguinte ao da súa sinatura. Cuarto: Darlle traslado da presente aos servizos de Intervención, Tesourería e Secretaría do Concello. Oroso 25 de xaneiro de 2016 O Alcalde. Gutier Michalska Mantovani.
12/02/2016 | Administración LocalMunicipal
Outes
Anuncio de contrato de explotación de café-bar no Centro Social da Serra

ANUNCIO O Concello de Outes convoca licitación pública para adxudicar o seguinte contrato: 1. Entidade adxudicadora. a) Concello de Outes. b) Tramitación: Secretaría da Corporación. c) Obtención de documentación e información: Casa do Concello, rúa da Vila n.º 1, 15230 A Serra de Outes. Tfno.981 850 003. Fax 981 850 387. Correo electrónico: correo@outes. es. Perfil de contratante: www.outes.es.Data límite de obtención de información: oitavo día natural seguinte ao da publicación deste anuncio no BOP da Coruña.2. Obxecto do contrato. a) Tipo: contrato administrativo especial. b) Descrición: explotación do café-bar do Centro Social de Outes. c) Lugar de execución: Praza do Bosque, s/n, A Serra. d) Prazo de execución: cinco anos, prorrogables ata un máximo doutros tres. e) Código CPV: 55000000.0. 3. Procedemento de adxudicación. a) Tramitación: ordinaria. b) Procedemento: negociado con publicidade. c) Criterios de adxudicación: mellora no canon, equipamento complementario, programa de explotación e referencias académicas e profesionais (apartado V do prego de cláusulas administrativas). 4. Valor estimado do contrato e orzamento base de licitación: 1.000 €/ano máis IVE, en total 1.210,00 €/ano.5. Garantía provisoria: non se esixe.6. Definitiva: 5% do canon de adxudicación.7. Requisitos do contratista: contrato exento de xustificar a solvencia económica, financeira e técnica.8. Presentación de ofertas. a) Prazo de presentación: ata o 29 de febreiro de 2016, ás 15.00 horas. b) Documentación: apartado III.3 do prego de cláusulas administrativas. c) Lugar: rexistro xeral do Concello de Outes (Casa do Concello, rúa da Vila, n.º 1, 15230 A Serra de Outes). d) Prazo de mantemento da oferta: dous meses des que conclúa o prazo de presentación.9. Apertura das ofertas: o quinto día solto seguinte ao de conclusión do prazo de presentación das ofertas, ás 12.00 horas, na Casa do Concello de Outes.10. Os gastos dos anuncios da licitación serán por conta do adxudicatario. Outes, 8 de febreiro de 2016. O alcalde Carlos E. López Crespo
12/02/2016 | Administración LocalMunicipal
Vilarmaior
Padrón taxa suministro auga 4º trimestre 2015

Mediante Decreto da Alcaldía de data do 04 de febreiro de 2016 aprobouse o padrón da taxa municipal de suministro de auga e canon da auga, correspondente ao cuarto trimestre de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. A falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Vilarmaior, 04 de febreiro de 2016. O ALCALDE, Carlos Vázquez Quintián
12/02/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación obra pavimentación e mellora da DP 2205; San Andrés de Teixido á Pedra; P. k. 1+600 a 14+000 (Cariño y Cedeira)

1º.- Entidade adxudicadora: datos xerais e datos para a obtención da información: a) Organismo: Excelentísima Deputación Provincial da Coruña b) Dependencia que tramita o expediente: Servizo de Patrimonio e Contratación c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación b. Domicilio: c/ Alférez Provisional, s/n, 5ª Planta, Servizo de Patrimonio e Contratación c. Localidade e código Postal: A Coruña, código postal 15002 d. Teléfono: 981 080 300 e. Telefax: 981 080 307 f. Correo electrónico: contratacion@dicoruna. es g. Data límite de obtención de documentos e información: Ata as 13,00 horas do día anterior a aquel en que remate o prazo de presentación de proposicións 2º.- Obxecto do contrato: Contratación das obras incluídas no PLAN DE VÍAS PROVINCIALES 2015 TERCEIRA FASE que a continuación se relacionan: GARANTÍA PROVISIONAL: NON SE ESIXE GARANTÍA DEFINITIVA: 5 POR CENTO DO PREZO DE ADXUDICACIÓN IVE EXLUÍDO a. Tramitación: ordinaria b. Procedemento: Aberto c. Criterios de Adxudicación: criterio único: prezo a) Data límite de presentación: Dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: A indicada na cláusula 12.1.2 (Documentación simplificada) do correspondente Prego de Cláusulas Administrativas c) Lugar de presentación: 1.- Rexistro Xeral da Diputación (Avda. Alférez Provisional, 2; 15003 A Coruña) 2.- Oficina de Correos Comunicación do envío por medio de oficina de correos: Domicilio da entidade contratante: Avda. Alférez Provisional, 2; 15006 A Coruña Nº de FAX da entidade contratante: 981080307 Correo electrónico de la entidad contratante: contratación@dacoruna. gal 5º.- Apertura de Ofertas: Publicarase no Perfil de Contratante 6º.- Control de Calidade: Esixible 7º.- Gastos de anuncios: Os gastos derivados da publicación de anuncios serán por conta do adxudicatario das obras 8º.- Revisión de prezos: Non procede A Coruña a 5-2-2016 O PRESIDENTE A SECRETARIA ACCTAL., Asdo.: Valentín González Formoso Asdo.: Mª Amparo C. Taboada Gil
12/02/2016 | Administración LocalMunicipal
Ordes
Publicidade de modificación do prezo público pola realización de actividades de conciliación da vida laboral e familiar

A Xunta de Goberno Local, en sesión ordinaria celebrada o día 31 de xaneiro de 2016, de acordo co previsto no artigo 6 da Ordenanza xeral de prezos públicos do Concello de Ordes, aprobou a modificación do prezo público pola realización de actividades de conciliación da vida laboral e familiar, de xeito que modifícase o artigo 3 da ordenanza (contía) que pasa a ter a seguinte redacción: “O importe do prezo público é de 4 €/día. A inscrición nas actividades deberá realizarse por todo o período en que duren estas, salvo no caso do verán, que comprenderá os meses de xullo e agosto, divididos en catro quendas: - Do 1 ao 15 de xullo. - Do 16 ao 31 de xullo. - Do 1 ao 15 de agosto. - Do 16 ao 31 de agosto. - Neste último caso a inscrición poderá realizarse por cada quenda. Non se consideran lectivos os sábados e domingos nin os días festivos. As familias numerosas terán un desconto do 50% no dito prezo. Os ditos prezos correspóndense con 5 horas diarias de duración da actividade”. O que se expón ao público para xeral coñecemento mediante publicación do presente anuncio no taboleiro de edictos do Concello e no BOP da provincia. Ordes, 31 de xaneiro de 2016 O Alcalde José Luis Martínez Sanjurjo
12/02/2016 | Administración LocalMunicipal
O Pino
Padrón taxa por abastecemento de auga 4º Trimestre de 2015

Configurado pola empresa Viaqua, Gestión Integral de Aguas de Galicia, S. A. U, concesionaria do servizo de subministración domiciliaria de auga potable, o padrón da taxa correspondente ao 4º trimestre de 2015, e aprobado pola Xunta de Goberno en sesión celebrada o 27 de xaneiro, exponse ao público na Secretaría deste concello durante 15 días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. Contribuíntes: 1.431 Abastecemento: 45.750 m 3 Total: 49.149,70 euros Contra as liquidacións incorporadas ao padrón, os interesados poderán formular no prazo de un mes, contado dende o día seguinte ao remate da exposición ao público do padrón, recurso de reposición ante a Alcaldía, segundo o disposto no art.14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais. O Pino, a 3 de febreiro de 2016. O Alcalde, Asdo/Manuel Taboada Vigo
12/02/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación da obra “Ampliación da plataforma e mellora da capa de rodaxe na DP 3401 acceso a Berdeogas, p. k. 0,000 ao 1,400” (Dumbría)

ANUNCIO DE CONTRATACIÓN MEDIANTE PROCEDEMENTO ABERTO E CUN ÚNICO CRITERIO DE VALORACIÓN DAS OBRAS INCLUÍDAS NO PLAN DE VÍAS PROVINCIAIS 2015, TERCEIRA FASE 1.º.–Entidade adxudicadora. Datos xerais e datos para a obtención da información: a) Organismo: Excelentísima Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación. b. Domicilio: r/ Alférez Provisional, s/n, 5.ª planta, Servizo de Patrimonio e Contratación. c. Localidade e código Postal: A Coruña, código postal 15002. d. Teléfono 981 080 300. e. Telefax 981 080 307. f. Correo electrónico: contratacion@dicoruna. es g. Data límite de obtención de documentos e información: ata as 13.00 horas do día anterior a aquel en que remate o prazo de presentación de proposicións.2.º.–Obxecto do contrato. –Contratación das obras incluídas no PLAN DE VÍAS PROVINCIALES 2015, TERCEIRA FASE, que a continuación se relacionan: GARANTÍA PROVISIONAL: NON SE ESIXE. GARANTÍA DEFINITIVA: 5 POR CENTO DO PREZO DE ADXUDICACIÓN, IVE EXLUÍDO.3.º.–Tramitación e procedemento. a) Tramitación: ordinaria. b) Procedemento: aberto. c) Criterios de adxudicación.–Criterio único: prezo.4.º.–Presentación de ofertas. a) Data límite de presentación: dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: a indicada na cláusula 12.1.2 (Documentación simplificada) do correspondente prego de cláusulas administrativas. c) Lugar de presentación: 1.–Rexistro Xeral da Deputación (Avda. Alférez Provisional, 2; 15003 A Coruña). 2.–Oficina de Correos. Comunicación do envío por medio de oficina de Correos.–Domicilio da entidade contratante: Avda. Alférez Provisional, 2; 15006 A Coruña. N.º de fax da entidade contratante: 981080307. Correo electrónico de la entidad contratante: contratación@dacoruna. gal 5.º.–Apertura de ofertas: publicarase no perfil de contratante.6.º.–Control de calidade: esixible.7.º.–Gastos de anuncios: os gastos derivados da publicación de anuncios serán por conta do adxudicatario das obras.8.º.–Revisión de prezos: non procede. A Coruña, a 5-2-2016. O PRESIDENTE A SECRETARIA ACCTAL. Asdo.: Valentín González Formoso Asdo.: M.ª Amparo C. Taboada Gil
03/02/2016 | Administración LocalMunicipal
Cariño
Postos 1T2016

No Decreto da Alcaldía 26/2016, de data 27 de xaneiro de 2016, aprobaronse os padróns fiscais de contribuíntes que deseguido se relacionan: - Taxa por postos, barracas, casetas de venda, espectáculos ou atraccións situadas en terreo de uso público e insdustriais na rúa e ambulantes, do primeiro trimestre do ano 2016. - Taxa por prestación de servizos no mercado municipal de Cariño, do primeiro trimestre do ano 2016. Prazo de ingreso: O prazo de ingreso en período voluntario será dende o día 1 de febreiro de 2016 ata o 31 de marzo de 2016, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, conado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 27 de Xaneiro de 2015 O Alcalde José Miguel Alonso Pumar
03/02/2016 | Administración LocalMunicipal
Pontedeume
Aprobación inicial expediente de modificación de créditos orzamento municipal: crédito extraordinario

O Concello Pleno, en sesión ordinaria realizada o día 28 de xaneiro de 2016, aprobou inicialmente o expediente de modificación de créditos mediante crédito extraordinario por un importe de 116.686,58€ que se financia cunha baixa por anulación nas partidas 334-22606, 920-22609 e 920.23300. O devandito expediente permanecerá exposto ao público, durante o prazo de quince días hábiles contados a partir da publicación do presente anuncio no Boletín Oficial da Provincia e no Taboleiro de Edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. Pontedeume, 29 de xaneiro de 2016 O Alcalde Bernado Fernandez Piñeiro
03/02/2016 | Administración LocalMunicipal
Val do Dubra
Anuncio padrón auga, depuración e sumidoiros 4º trimestre

Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao cuarto trimestre do ano 2015, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao cuarto trimestre de 2015 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 17 de decembro de 2015 O alcalde Antonio Negreira Noya
03/02/2016 | Administración LocalMancomunidades
Mancomunidade Ría de Arousa-Zona Norte
Aprobación inicial do orzamento 2016

O orzamento xeral da Mancomunidade de Municipios Arousa Norte foi aprobado inicialmente en pleno o día 26 de xaneiro de 2016. En cumprimento do disposto nos artigos 169.1 do Real Decreto Lexislativo 2/2004, de 5 de marzo, e 20 do RD 500/1990, de 20 de abril, o orzamento xeral exponse ó público na sede da Mancomunidade de Municipios Arousa Norte por prazo de 15 días hábiles –que empezarán a contar dende o seguinte ó da inserción do presente edicto no Boletín Oficial da Provincia (BOP)- o fin de que durante a exposición os interesados poidan examinalo e presentar as reclamacións segundo o previsto no art.170 do Real Decreto Lexislativo 2/2004, de 5 de marzo. De acordo co artigo 169.1 do Real Decreto Lexislativo 2/2004, de 5 de marzo, si durante o devandito prazo non se presentasen reclamacións o orzamento entenderase definitivamente aprobado. Boiro, 26 de xaneiro de 2016 O Presidente Juan José Dieste Ortigueira
03/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51307. Reforma cuberta. Concello de Vimianzo

Ramon Dario Arbas Vincenti, solicita de Augas de Galicia por atoparse nas marxes do río Carnés, a autorización de obras, no polígono 510, parcela 602, no lugar de Tufións, parroquia de Cereixo (Santiago), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51307. As obras solicitadas consisten na reforma da cuberta para englobar nun só volume a vivenda e o anexo da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de xaneiro de 2016 O xefe do servizo territorial Néstor Rodríguez Arias
03/02/2016 | Administración LocalMunicipal
Mañón
Padrón subministro de auga, cuarto trimestre 2015

Por resolución da Alcaldía de data 27 de xaneiro de 2016, adoptouse o acordo de aprobar o padrón cobratorio da taxa polo subministro de auga correspondente ó cuarto trimestre do ano 2015. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, xeral tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos no referido artigo; a repercusión do canon da auga poderá ser obxecto de reclamación económico-administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación. O período de pago en vía voluntaria remata o 31 de marzo de 2016. Transcorrido este prazo iniciarase o período executivo e a débeda esixirase pola vía de constriximento; polo Concello a débeda correspondente ó subministro da auga e pola Consellería competente en materia de facenda da Xunta de Galicia a débeda correspondente ó canon da auga. Mañón, 27 de xaneiro de 2016. O ALCALDE Alfonso Emilio Balseiro Gómez
03/02/2016 | Administración LocalProvincial
Deputación Provincial da Coruña
Servizo de Xestión de Plans. Sección de Plans Especiais
Aprobación da quinta fase do Plan de travesías da anualidade 2015, correspondente ao Concello de Carballo

O Pleno da Deputación Provincial da Coruña, na sesión ordinaria que tivo lugar o vinte e nove de xaneiro do dous mil dezaseis (29/01/2016), acordou a aprobación do asunto que a continuación se menciona: Aprobación provisional da quinta fase do Plan de travesías da anualidade 2015, correspondente ao Concello de Carballo, integrada pola obra que se relaciona a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 29 de xaneiro do 2016 O presidente A secretaria acctal. Valentín González Formoso Mª Amparo C. Taboada Gil
03/02/2016 | Administración LocalMunicipal
A Coruña
Tesourería
Recadación da taxa por prestación do servizo de recollida e tratamento de lixo e residuos sólidos urbanos, de vivendas, exercicio 2016

Tesouraría Xeral ANUNCIO RECADACIÓN DA TAXA POR PRESTACIÓN DO SERVIZO DE RECOLLIDA E TRATAMENTO DE LIXO E RESIDUOS SÓLIDOS URBANOS, DE VIVENDAS, EXERCICIO 2016 Período voluntario Por resolución da concelleira da Área de Facenda e Administración, de data 21 de xaneiro de 2016, sinalouse o período de cobramento en voluntaria da taxa pola prestación do servizo de recollida e tratamento de lixo e residuos sólidos urbanos, de vivendas, correspondente ás cotas trimestrais do exercicio 2016, cuxa recadación lle cómpre á Empresa Municipal de Aguas de La Coruña, S. A. (EMALCSA): Período de cobro: 1.º trimestre: dende o 15 de febreiro ata o 30 de maio de 2016 2.º trimestre: dende o 2 de abril ata o 29 de agosto de 2016 3.º trimestre: dende o 2 de xullo ata o 29 de novembro de 2016 4.º trimestre: dende o 3 de outubro de 2016 ata o 2 de marzo de 2017 Lugar de pago.–Os obrigados ó pago poderán abonar a taxa en: – Oficinas da Empresa Municipal de Aguas de La Coruña, S. A. (EMALCSA). – Conta/-s bancaria/-s de EMALCSA nas entidades financeiras ABANCA e Banco Pastor. – En caixeiros da rede Servicaixa 24 horas. Débito por domiciliacións: o cobramento en voluntaria das liquidacións correctamente domiciliadas farase a través das respectivas Entidades Financeiras domiciliatarias. Forma de pago: – O pagamento nas oficinas de EMALCSA poderá facerse en metálico ou mediante tarxeta ou na páxina web www.emalcsa.es – O pagamento a través das entidades financeiras ABANCA e Banco Pastor poderá facerse empregando calquera das modalidades que estas teñan dispoñibles. – O pago nos caixeiros da rede Servicaixa 24 horas pode realizarse a calquera hora e con tarxetas de calquera entidade. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da Ordenanza Xeral de Recadación Municipal, publicada no BOP n.º 250 de 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 21 de xaneiro de 2016. A concelleira da Área de Facenda e Administración María Eugenia Vieito Blanco
03/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51028. Peche de parcela. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Maria Alejandrina Azpitarte Arciniegas solicita de Augas de Galicia, por atoparse nas marxes do río Vespasante, a autorización de obras na parcela de referencia catastral 3222330NJ6232S0000TL, no lugar de As Carballedas, parroquia de O Val (Santa María A Maior), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51028. As obras solicitadas consisten nun peche de parcela mediante bloques de formigón prefabricado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 20 de xaneiro de 2016. O xefe do Servizo Territorial Néstor Rodríguez Arias
03/02/2016 | Administración LocalMunicipal
Ortigueira
Secretaría
Decreto da Alcaldía delegando as súas funcións como consecuencia de ausentarse do municipio

Por esta Alcaldía, con data de hoxe, dictouse o seguinte Decreto: “Tendo previsto esta Alcaldía ausentarse do termo municipal a partires do día dezaoito de xaneiro actual de conformidade co preceptuado no art.º 23.3 da Lei 7/1985, do 2 de abril, e arts.44, 47.2 e 48 do Real Decreto 2568/1986, do 28 de novembro, polo presente Primeiro.- DELEGAR na Dexter Ganescu Kaczmarek DONA MARIA ISABEL REGO MARTINEZ a totalidade das funcións da Alcaldía, a partires do dia dezaoito de xaneiro de dousmil dezaseis, como consecuencia de ter que ausentarme do termino municipal e hasta o meu regreso. Segundo.- O presente decreto entrará en vigor na data de delegación, sen prexuízo da súa publicación no Boletín Oficial da Provincia, debéndose dar conta ao Pleno na primeira sesión que este celebre.“ O que se fai público para xeral coñecemento e os efectos oportunos. Ortigueira 14 de xaneiro de 2016 O Alcalde Juan Vicente Penabad Muras
03/02/2016 | Administración LocalProvincial
Deputación Provincial da Coruña
Servizo de Xestión de Plans. Sección de Plans Especiais
Aprobación provisional da segunda relación de obras incluídas na terceira fase do Plan de travesías da anualidade 2015 correspondente ao Concello da Laracha

ANUNCIO O Pleno da Deputación Provincial da Coruña, na sesión ordinaria que tivo lugar o vinte e nove de xaneiro do dous mil dezaseis (29/01/2016), acordou a aprobación do asunto que a continuación se menciona: Aprobación provisional da segunda relación de obras incluídas na terceira fase do Plan de travesías da anualidade 2015, correspondente ao Concello da Laracha, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 29 de xaneiro do 2016. O presidente A secretaria acctal. Valentín González Formoso M.ª Amparo C. Taboada Gil
03/02/2016 | Administración LocalMunicipal
Cedeira
Contratos administrativos adxudicados durante o ano 2015

Contratos administrativos adxudicados polo Concello de Cedeira durante o ano 2015 De acordo co disposto no artigo 154 do TRLCSP, aprobado mediante o RDL 3/2011, do 14 de novembro, fanse públicos os contratos adxudicados por este Concello de Cedeira no ano 2015: Cedeira, 25 de xaneiro de 2016. O ALCALDE Pablo Diego Moreda Gil
03/02/2016 | Administración LocalMunicipal
Coristanco
Aprobación definitiva do Plan Xeral de Ordenacion Municipal

O concello pleno, en sesión celebrada en data 23 outubro de 2015 aprobou por maioría absoluta do número legal de membros o PXOM, que foi publicado no DOG número 245, de 24 de decembro de 2015 a Orde do 3 de decembro de 2015 de aprobación definitiva do Plan xeral de ordenación municipal de Coristanco. De conformidade co artigo 92.2 da Lei 9/2002, de 30 de decembro, de Ordenación urbanística e protección do medio rural de Galicia, procede publicar no Boletín Oficial da Provincia o documento que tenteña a normativa e as ordenanzas. Coristanco, 14 de xaneiro de 2016 O alcalde Amancio Lavandeira Suárez
03/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51165. Ampliación de rede. Concello de Cambre

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gas Galicia SDG, S. A. solicita de Augas de Galicia, por atoparse nas marxes do río Mero, a autorización de obras na urbanización Camiño Real, parroquia de Cambre (Santa María), concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51165. As obras solicitadas consisten na execución das obras reflectidas na separata “Afección al río Mero en el término municipal de Cambre-urbanización Camiño Real (A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 20 de xaneiro de 2016. O xefe do Servizo Territorial Néstor Rodríguez Arias
03/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51404. Obras den beirarrúas. Concello das Pontes

Concello As Pontes de García Rodríguez, solicita de Augas de Galicia por atoparse nas marxes do río Eume, a autorización de obras, nas rúas Irmáns Tojeiro e Alcalde Vilaboy Pajón, parroquia de, Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51404. As obras solicitadas consisten na execución das obras reflectidas no proxecto de:”Acondicionamento de beirarrúas en rúa Irmáns Tojeiro, rúa alcalde José Vilaboy Pajón, rúa Soutomaior e mellora da seguridade vial en rúa Saúde”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de xaneiro de 2016 O xefe do servizo territorial Néstor Rodríguez Arias
03/02/2016 | Administración LocalMunicipal
A Coruña
Secretaría Xeral
Información pública

“Por Decreto de 15 de xuño de 2015 se estableceron as Áreas de Xestión do Concello da Coruña e se delegaron aos/ás Raul Marcelo Perez Santamarina Soldan e Concelleiros/as, as atribucións do Alcalde precisas para desenvolver a xestión das materias encomendadas. A Xunta de Goberno Local, por acordo de 19 de xuño de 2015 procedeu a delegar nos responsables das Áreas de goberno, determinadas atribucións da súa competencia, entre elas, a potestade sancionadora. A Lei 13/2010, de 17 de decembro, do Comercio Interior de Galicia atribúe aos alcaldes a imposición de determinadas sancións. Por Decreto de 31 de xullo de 2015, delegáronse ao Teniente de Alcalde responsable da Área de Emprego e Economía Social a aplicación das sancións pola comisión das infraccións tipificadas no artigo 105 d), en relación á venda ambulante non sedentaria. A Área de Seguridade Cidadá, á vista da casuística producida nesta materia, propón que determinadas infraccións en materia de venta ambulante sexan cualificadas como infraccións leves conforme á Lei 4/2015, de 30 de marzo, de Protección da Seguridade Cidadá, cando se trate de conductas consistentes na realización de venta ambulante non autorizada. Se tipifica esta acción ilícita no artigo 37.7 de dita Lei, e pode ser sancionada coa multa prevista no artigo 39.1. Sería unha conducta cuxa ratio iuris coincidiría coas tipificadas no artigo 104 da citada Lei 13/2010, de Comercio Interior de Galicia, cando describe “as meras inobservancias das disposicións establecidas na presente lei que non teñan repercusións económicas nin prexuizo para as persoas consumidoras”. As mesmas razóns de eficacia na actuación administrativa, coherencia no funcionamento das Áreas de xestión e reparto racional do traballo, que fundamentaron no Decreto de 31 de xullo de 2015 a delegación específica da atribución sancionadora derivada da Lei 13/2010 no Teniente de Alcalde que xestiona as funcións as que corresponde a materia de comercio, asi como, por delegación da Xunta de Goberno Local, a potestade sancionadora xeral sobre as mesmas, abundan agora na conveniencia de que estas funcións sean exercidas polo mesmo órgano. En consecuencia, facendo uso da posibilidade de delegación que recolle o artigo 124.5 da Lei 7/85, de 2 de abril, Reguladora das Bases do Réxime Local, 1. Delegar no Teniente de Alcalde responsable da Área de Emprego e Economía Social, a aplicación, das sancións por infraccións leves por realización de actividades de venta ambulante non autorizada tipificadas no artigo 37.7 da Lei 4/2015, de 30 de marzo, de Protección da Seguridade Cidadá, mantendo asimismo, as atribucións delegadas polo Decreto de 31 de xullo de 2015, en relación á Lei 13/2010, de 17 de decembro, do Comercio Interior de Galicia 2. Notificar esta resolución ao Sr. Teniente de Alcalde e a Área de Seguridade Cidadá, e publicala no Boletín Oficial da Provincia. Casas Consistoriais da Cidade da Coruña, a vintetrés de decembro de 2015. O Alcalde, Xulio Ferreiro Baamonde. Asdo.” A Coruña, 26 de xaneiro de 2016. O ALCALDE PD., Dª Mª Eugenia Vieito Blanco.
03/02/2016 | Administración LocalMunicipal
A Coruña
Tesourería
Ingreso en voluntaria de taxas de mercados municipais e kioscos, 4º trimestre do 2015

Por Resolución da Concellaría da Área de Facenda e Admón, de data 12/01/2016, estableceuse o prazo de ingreso en voluntaria das Taxas por prestación de servizos en Mercados municipais e ocupación de terreos de uso público con Kioscos, 4º trimestre do 2015, dacordo co seguinte: Os obligados ó pagamento poderán satisface-las súas débedas a través de: CAIXA MUNICIPAL, sita na r./Franxa 20-22 Baixo, de 8:00 a 14:00 horas, de luns a venres ENTIDADES COLABORADORAS: No seu horario de costume Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 12 de xaneiro de 2016 CONCELLEIRA RESPONSABLE DA ÁREA DE FACENDA E ADMÓN. Asdo. Mª Eugenia Vieito Blanco
03/02/2016 | Administración LocalMunicipal
Muros
Exposición pública do padrón das taxas polo servizos de subministración de auga, canon da auga e coeficiente de vertedura - 4.º trimestre 2015

Exposición pública do padrón das taxas polo servizos de subministración de auga, canon da auga e coeficiente de vertedura Configurado pola empresa concesionaria do servizo de subministración domiciliaria de auga potable o padrón das taxas polos servizos de subministración de auga, canon da auga e coeficiente de vertedura, correspondente ao 4.º trimestre de 2015, o citado padrón estará a disposición do publico durante 15 días hábiles, a contar dende a data de publicación do presente anuncio no BOP da Coruña. O padrón atópase a disposición dos interesados no Concello de Muros e na Oficina de ESPINA & DELFÍN, S. L. sita na rúa do Cid, n.º 2-baixo, en Muros, de 09.00 a 13.45 horas de luns a venres (excepto mércores), para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante a Alcaldía a Sra. alcaldesa, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., sitas na rúa do Cid, n.º 2-baixo, en Muros, de luns a venres (excepto os mércores) de 09.00 a 13.45 horas. O periodo voluntario de pagamento establecese nun mes, que se contará dende o día seguinte ao da finalización da exposición pública do padrón. Transcurrido o período voluntario establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Muros, 26 de xaneiro de 2016. A alcaldesa María Xosé Alfonso Torres
03/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.50976. Recheo de parcelas. Concello da Laracha

Hermosinda Machetoui Laresgoiti, solicita de Augas de Galicia por atoparse nas marxes do río Quenxe, a autorización de obras, nas parcelas de referencia catastral 1490502NH3819S0001DE e 15042A161000760000RD, no lugar de Chamusco, parroquia de Cabovilaño (San Román), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50976. As obras solicitadas consisten no recheo de parcelas para un mellor aproveitamento das mesmas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de xaneiro de 2016 O xefe do servizo territorial Néstor Rodríguez Arias
03/02/2016 | Administración LocalProvincial
Deputación Provincial da Coruña
Servizo de Xestión de Plans. Sección de Plans Especiais
Aprobación do Plan de conservación de vías provinciais 2016, segunda fase

ANUNCIO O Pleno da Deputación Provincial da Coruña, na sesión ordinaria que tivo lugar o vinte e nove de xaneiro do dous mil dezaseis (29/01/2016), acordou a aprobación do asunto que a continuación se menciona: Aprobación do Plan de conservación de vías provinciais 2016, segunda fase, integrada pola obra que se relaciona a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 29 de xaneiro do 2016. O presidente A secretaria acctal. Valentín González Formoso M.ª Amparo C. Taboada Gil
24/02/2016 | Administración LocalMunicipal
A Pobra do Caramiñal
Anuncio de exposicion pública das bases reguladoras de axudas a estudantes para desprazamento a centros de ensino

O Pleno do Concello da Pobra do Caramiñal, en sesión ordinaria celebrada o día 26 de novembro de 2015, aprobou inicialmente as “Bases reguladoras de axudas a estudantes para o desprazamento ós centros de ensino”. En cumprimento do artigo 49 da Lei 7/1985, de 2 de abril, de Bases de Réxime Local, o expediente sométese a información pública durante o prazo de 30 días hábiles que se contarán dende o seguinte o da publicación deste anuncio no Boletín Oficial da Provincia. Durante ese prazo poderán presentarse reclamacións e suxestións ao acordo de aprobación inicial. No caso de non presentarse, entenderase definitivamente aprobado o acordo de aprobación inicial. A Pobra do Caramiñal, a 16 de febreiro de 2016. O Alcalde José Luis Piñeiro García
24/02/2016 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao segundo semestre do ano 2015, que rexerá para os concellos de Abegondo, Arteixo, Bergondo, Betanzos, Carral e Sada

O presidente do Consorcio “As Mariñas” mediante resolución de data 15/02/2016, aprobou inicialmente o padrón fiscal da taxa pola recollida de residuos sólidos urbanos correspondente ó segundo semestre do ano 2015, que rexerá para os concellos de Abegondo, Arteixo, Bergondo, Betanzos, Carral e Sada. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real decreto lexislativo 2/2004 de 5 de marzo polo que se aproba o texto refundido da Lei reguladora de facendas locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, do 16 de decembro- e 19 do Real decreto lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral dos concellos arriba citados. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 15 de febreiro de 2016. O presidente José Antonio Santiso Miramontes